FINNOMENA Market Alert: ตลาดหุ้นฮ่องกงพุ่ง 4% หลังจีนรายงานดัชนี PMI ดีเกินคาด หนุน sentiment หุ้นเอเชีย - FINNOMENA
วันนี้ (1 มีนาคม 2023) ตลาดหุ้นฮ่องกง (HSI) ปรับตัวขึ้น 4.2% หลังรัฐบาลจีนรายงานดัชนี PMI เดือนกุมภาพันธ์ดีกว่าที่ตลาดคาดและมีแนวโน้มดีขึ้นเมื่อเทียบกับเดือนมกราคม
1 มี.ค. 2566

วันนี้ (1 มีนาคม 2023) ตลาดหุ้นฮ่องกง (HSI) ปรับตัวขึ้น 4.2% หลังรัฐบาลจีนรายงานดัชนี PMI เดือนกุมภาพันธ์ดีกว่าที่ตลาดคาดและมีแนวโน้มดีขึ้นเมื่อเทียบกับเดือนมกราคม โดยดัชนี PMI ภาคการผลิตจีนเดือนกุมภาพันธ์ อยู่ที่ 52.6 ดีกว่าตลาดคาดที่ 50.5 และดีขึ้นจากเดือนมกราคมที่ 50.1 ขณะที่ดัชนี PMI นอกภาคการผลิตอยู่ที่ 56.3 ดีกว่าตลาดคาดที่ 55.0 และดีขึ้นจากเดือนมกราคมที่ 54.4 โดยดัชนี PMI ทั้งภาคการผลิตและนอกภาคการผลิตของจีนเริ่มมีแนวโน้มฟื้นตัวดีขึ้นมาตั้งแต่เดือนมกราคมหลังจากรัฐบาลจีนประกาศผ่อนคลายมาตรการควบคุมโควิด-19 ส่งผลให้กิจกรรมทางเศรษฐกิจจีนเริ่มมีพัฒนาการดีขึ้น ก่อนหน้านี้ดัชนี PMI  ของจีนได้ทำจุดต่ำสุดในเดือนธันวาคม 2022 ที่ผ่านมา
การรายงานดัชนี PMI ของจีนวันนี้ยังสร้าง sentiment เชิงบวกต่อภาพรวมตลาดหุ้นเอเชียให้ปรับตัวขึ้น นำโดย ตลาดหุ้นเวียดนาม (VN30) เพิ่มขึ้น 1.92% ตลาดหุ้นจีน (CSI300) ปรับตัวขึ้น 1.41% ตลาดหุ้นอินเดีย (Nifty50) เพิ่มขึ้น 0.78% ตลาดหุ้นเกาหลีใต้ (Kospi) เพิ่มขึ้น 0.42%ตลาดหุ้นญี่ปุ่น (Nikkei) เพิ่มขึ้น 0.26% และตลาดหุ้นไทย (SET) เพิ่มขึ้น 0.20% (ข้อมูล ณ เวลา 15:30 น.)
FINNOMENA Investment Team มองว่าการรายดัชนี PMI ที่แข็งแกร่งของจีนครั้งนี้ถือว่าเป็นสัญญาณยืนยันว่าการผ่อนปรนมาตรการคุมเข้มโควิด-19 ของจีน ช่วยสนับสนุนให้เศรษฐกิจจีนมีแนวโน้มฟื้นตัวดีขึ้นได้ซึ่งจะเป็นปัจจัยสนับสนุนต่อตลาดหุ้นจีน และภาพรวมตลาดหุ้นเอเชีย นอกจากนี้ยังเริ่มเห็นการปรับประมาณการกำไรขึ้นของตลาดหุ้นจีน (CSI300) และฮ่องกง (HSI) ประมาณ 14.8% และ 15.5% ตามลำดับ หลังจากรัฐบาลจีนผ่อนปรนมาตรการคุมเข้มโควิด-19 ในแง่ของ Valuation ปัจจุบัน Forward 12m P/E ของตลาดหุ้นจีน (CSI300) อยู่ที่ 11.7 (ใกล้เคียงค่าเฉลี่ยในอดีต 10 ปี) ขณะที่ตลาดหุ้นฮ่องกงอยู่ที่ 9.2 (-1.6 S.D.) โดยเรามีมุมมองเชิงบวกต่อตลาดหุ้นจีนและแนะนำทยอยสะสมในกองทุน KT-Ashares-A และ K-CHINA-A(A)
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: